# Patricia Campos Doménech

Patricia Campos Doménech (Onda, 12 de març de 1977) és una aviadora, entrenadora de futbol, cooperant i activista a favor dels drets de les dones i dels més pobres.

## Biografia

Des de menuda, Patricia Campos va voler ser futbolista i pilot d'aviació, dos àmbits pràcticament vedats en aquells moments per a les dones. Va estudiar Comunicació Audiovisual a València. Després dels estudis va entrar a les Forces Armades d'Espanya el 2005. Es va incorporar a l'Escola Naval Militar i l'any següent ja era pilot d'helicòpter i de reactor de vuit places. Encara avui dia és l'única dona d'Espanya amb les dues titulacions i l'única dona pilot militar de l'Armada en l'especialitat de transport de militars d'alt rang, polítics, membres de la família reial i missions de logística.
El 2013, després de vuit anys de carrera militar, sol·licita una excedència per dedicar-se al futbol. Tres anys després, el 2016, es dona definitivament de baixa a l'exèrcit, argumentant un masclisme insuportable. Aquest mateix any apareix la seua autobiografia: Tierra, mar y aire, on desvetla l'experiència del seu pas per l'exèrcit.
Després de deixar l'exèrcit, se'n va cap als Estats Units per obtenir el títol d'entrenadora de futbol. A San Diego a l'estat deCalifòrnia, va esdevenir la primera entrenadora europea d'un equip professional americà. Va dirigir el Carlsbad Waves FC i el Carlsbad United FC, nascut de la fusió entre el primer i el Carlsbad Lightning, i amb el qual va guanyar el torneig Encinitas Rotary Cup 2014.
Hi va conèixer el projecte Soccer Without Borders (‘futbol sense fronteres’), que tracta de millorar les condicions de vida i el futur dels menors emprant el futbol com a eina. Aquesta ONG té bases a Amèrica Llatina, USA i Àfrica. Li van oferir anar-se'n com a Team Leader a una aldea a 60 km de Kampala a Uganda, on no comptaven amb cap voluntari. Decideix començar a fer servir els seus coneixements de futbol per entrenar els més desfavorits de la Terra.

## Reconeixement

* 2008 Women in Aviation, concedit en Itàlia per l'associació de dones pilot americanes
* 2012 Premi Isabel Ferrer, atorgat per la Generalitat Valenciana a persones que des de qualsevol àmbit es distingeixen per la seva llavor a favor de la igualtat d'oportunitats entre dones i homes
* 2015 Premi a l'Altruisme de la Fundació El Larguero
* 2015 Ambaixadora del Grup Dones Beijing d'Nacions Unides
* 2016 Seny Onder (Ateneu Cultural i Mercantil d'Onda), per la seva trajectòria i voluntat de donar a conèixer Onda en tots els llocs on ha estat
* 2016 Distinció al Mèrit Solidari (Diputació Provincial de Castelló)
* 2016 Premi Miki Roqué per la Pau en l'Esport

## Referències

* 1 2 Bederro, Sara «Patricia Campos, nombrada embajadora del grupo Mujeres de Naciones Unidas» (en castellà). El Mundo, 27-11-2015.
* ↑ Ribera, Xavier «Una pionera en el cielo y en la cancha». La Vanguardia.
* ↑ «Patricia Campos, pionera sin fronteras - Fuera de Serie». fueradeserie.expansion.com. [Consulta: 8 novembre 2016].
* ↑ «Patricia Campos, pionera sin fronteras - Fuera de Serie». fueradeserie.expansion.com. [Consulta: 10 novembre 2016].
* ↑ «La mujer armada de valor sale del armario» (en castellà). Almería - Ideal, 16-06-2016.
* ↑ «Patricia Campos: ilusiones despiertas por el fútbol» (en castellà). abc, 30-03-2015.
* ↑ MARCA.com. «Evasión y victoria» (en castellà). MARCA.com, 08-05-2015. [Consulta: 10 novembre 2016].
* ↑ «Còpia arxivada». Arxivat de l'original el 2016-04-19. [Consulta: 31 març 2016].
* ↑ Internet, Unidad Editorial «Patricia Campos, Elisa Palomino y Carmen Llombart obtienen el Premio Isabel Ferrer 2012» (en castellà). El Mundo, 17-02-2012.
* ↑ «Nadie quiso perderse la III Gala del Altruismo» (en castellà), s.d.
* ↑ Escrig, Nadal «La piloto de aviones Patricia Campos, Seny Onder 2015» (en castellà). El Periódico Mediterràneo, 03-02-2016.
* ↑ La Diputación de Castellón distingue a la ondense Patricia Campos Doménech con el mérito a la solidaridad
* ↑ Menayo, David «Patricia Campos, galardonada con el Premio Miki Roqué» (en castellà). Marca, 09-07-2016.

## Enllaços externs

* Patricia Campos Doménech - Lloc web oficial